open-index/open-wikipedia-markdown huggingface dataset:
One World Without the End

**One World Without the End** on thrash metal -yhtye A.R.G:n vuonna 1991 julkaistu toinen albumi. Albumin julkaisun jälkeen yhtye lopetti, eikä uutta albumia julkaistu kuin vasta vuonna 2015.

Edelliseen, pääosin suoraviivaista thrash metalia sisältäneeseen *[[Entrance]]*-albumiin verrattuna *One World Without the End* sisältää monipuolisempia sävellyksiä ja lisäksi tuotantoon oli panostettu vahvemmin. Albumin tuottivat Nixu Nikula ja Antti Mommo, joka soittaa myös kosketinsoittimia albumilla. 

Monipuolisuus näkyy muun muassa pitkässä, melodisempiakin kohtia sisältävässä ”One World Without the End / Descent from the Heaven” -kappaleessa. Lisäksi mukana on cover Neil Youngin ”Hey Hey My My (Into the Black)” -kappaleesta. ”Happy Times” on lyhyt, pianolla soitettu instrumentaali. Koskettimia käytetään myös melodisen kitarakulun omaavassa avaus-introssa ”Last Dawn of Humanity”. Loput kappaleet edustavat perinteisempää thrash- ja speed metalia. Kappale ”Back to Life” julkaistiin 12-tuumaisena maxi-singlenä. 

Albumin julkaisun aikoihin heavy metal -musiikin ja sen alalajien suosio alkoi laskea alternative- ja grunge-musiikin tultua markkinoille ja tämän myötä myös A.R.G:n levynmyyntiluvut jäivät alhaiseksi ja bändin toiminta loppui parin vuoden kuluessa. Yhtye teki hyvin vastaanotetun paluun vuonna 2011, ja sittemmin Spinefarm julkaisi uudelleen myös sen molemmat albumit remasteroituina CD-painoksina.

## Kappaleet
Sovitukset A.R.G.

### A-puoli
# Intro: Last Dawn of Humanity – 01:58 (säv. Antti Mommo & Vesa Säkkinen)
# Died for What – 03:48 (säv. Jari Kelloniemi, san. Tepa Karjalainen)
# In the Depths of Sanity – 03:40 (säv. Säkkinen, san. Karjalainen & Säkkinen)
# Adoration of the Kings – 05:14 (säv. & san. Säkkinen)
# Happy Times – 00:49 (säv. Mommo)

### B-puoli
# Misfortune Along My Side (RIP II) – 05:25 (säv. & san. Säkkinen)
# Hey Hey My My (Into the Black)* – 03:04 (säv. & san. Neil Young)
# Back to Life – 03:45 (säv. Kelloniemi, san. Karjalainen)
# One World Without the End / Descent from the Heaven – 12:14 (säv. & san. Säkkinen)
# Straybullet – 04:37 (säv. Kelloniemi, san. Karjalainen)

*tähdellä merkitty kappale vain CD-painoksilla.

### Remasteroidun CD-version bonuskappaleet:

In the Depths of Sanity - 3:45 (säv. Säkkinen, san. Karjalainen & Säkkinen)
Skateboarding Death - 1:32 (säv. Karjalainen, san. Karjalainen & Kelloniemi)


Bonuskappaleet otettu *[[Back to Life]]* -12″-maxi-singleltä.

## Kokoonpano
* Tepa Karjalainen – laulu, basso
* Vesa Säkkinen – kitara, taustalaulu
* Jari Kelloniemi – kitara, taustalaulu
* Pasi Takkula – rummut

### Vierailevat muusikot
* Antti Mommo – piano, syntetisaattori, taustalaulu

## Julkaisuhistoria
*1991: Megamania, MGM2036, LP/CD/KASETTI
*2012: Spinefarm, SPI419CD, CD (remasteroitu + bonuskappaleita)

## Aiheesta muualla
* 
*
Vivarin kanava

**Vivarin kanava** on eteläisessä Albaniassa sijaitseva kanava, joka yhdistää Välimereen, tarkemmin Joonianmereen, kuuluvan Korfunsalmen Butrintjärveen eli Butrintin laguuniin. Kanavassa virtaava vesi on suolaista. Kanava on noin 2,5 kilometriä pitkä, noin sata metriä leveä ja kuusi metriä syvä. Kanavassa esiintyy voimakas vuorovesi-ilmiö. Alun perin Vivarin kanava oli Bistrice-joen suu. Kanava yhdessä viereisen Vrinën alueen kanssa muodostaa kosteikon. Kanavan ylittää lautta.

Kanavan pohjoisrannalla sijaitsee suolamaita, jotka ovat tärkeitä lintujen ruokailupaikkoja. Vivarin kanavassa on runsas kalasto, ja kanava tunnetaankin siinä olevista kalanpyydyksistä. Pyydykset ovat talvisin ja keväisin auki, jotta kalat pääsevät Butrintjärvelle ja Alinuralahdelle lisääntymään. Kesällä ja syksyllä pyydykset suljetaan, kun kalat ovat palaamassa takaisin mereen. Esimerkiksi ankeriaat ovat yleisiä kaloja. Kanavan nimi ”Vivari” juontuu latinan kielen sanasta *vivarium*, joka tarkoittaa ”kalasäiliötä”. Vivarin kanavan etelärannalla sijaitsee keinotekoisia mutapenkereitä, jotka rakennettiin tulvien estämiseksi 1960-luvun kuivatusohjelmissa.

Kanavan rannalla sijaitsee antiikin aikaisen Buthrotonin kaupungin arkeologinen alue eli Butrint, joka on Unescon maailmanperintökohde.

## Lähteet

## Aiheesta muualla
Säämingin vaakuna

**Säämingin kunnanvaakuna** oli Säämingin kunnan tunnus, ja se oli saanut aiheensa kunnan historiasta. Vaakunan sakarakoro viittaa kunnan alueelle 1475 rakennettuun Olavinlinnaan. Myös oinaan pää liittyy Olavinlinnaan: linnassa pidettiin aikanaan mustaa pässiä, ”linnanpässiä”, valmistettavaksi Pyhän Olavin päivän juhla-ateriaksi. Erään pässeistä kerrotaan nousseen kerran muurille sarviaan heilutellen ja pitäen ääntä sorkillaan, jolloin hyökkäykseen valmistautunut vihollisjoukko oli paennut luullen tätä itse piruksi. Aaltokoroisen hirren kirkkovene muistuttaa aiemmista laajojen vesistöalueiden yli tehdyistä kirkkomatkoista.

Vaakunan ovat suunnitelleet Gustaf von Numers ja Viktor Räsänen, ja sen selitys on ”sakarakorokatkoisen kilven kultaisessa yläkentässä musta oinaanpää edestäpäin, mustassa alakentässä aaltokoroinen kultahirsi, jossa punainen, yhdeksänhankainen kirkkovene.” Säämingin kunnanvaltuusto hyväksyi vaakunan 14. maaliskuuta 1950, ja sisäasiainministeriö vahvisti sen käyttöön 4. heinäkuuta 1950.

Vaakuna muuttui epäviralliseksi kotiseutuvaakunaksi sen jälkeen kun Sääminki jaettiin Savonlinnan ja Punkaharjun kesken 1973.

## Lähteet
* 
* 

### Viitteet
Ylistaron Kilpa-Veljet

**Ylistaron Kilpa-Veljet** eli **YKV** on urheilun yleisseura Seinäjoen Ylistarossa, joka on perustettu 28. tammikuuta vuonna 1945. Seuran toimintaan kuuluvat ampumahiihto-, e-urheilu-, hiihto-, paini-, pesäpallo-, harraste- ja junioripesäpallo-, mäkihyppy ja yhdistetty-, suunnistus-, voimailu- ja yleisurheilujaostot sekä yhteinen lentopallo- ja sulkapallojaosto. 

Ennen Ylistaron Kilpa-Veljien perustamista Ylistarossa toimi kolme urheiluseuraa, jotka vuonna 1945 yhdistyivät yhdeksi yleisseuraksi. Nämä seurat olivat Ylistaron Veikot, Ylistaron Uurtajat ja Untamalan Urheilijat. Ajatus seurojen ja ylistarolaisen urheilun yhdistämisestä syntyi alun perin sodassa palvelleiden ylistarolaisten keskuudessa ja rintamalta kotiin palattuaan he toimeenpanivat ajatuksen.

Ylistaron Kilpa-Veljien tunnetuin urheilija on vuoden 1952 olympialaisissa paininut Kalervo Rauhala.

## Seuratunnukset

Tiedosto:Ykv logo.gif|Pääseuran logo
Tiedosto:Ykv-2002.JPG|YKV:n pesäpallojaoston logo ainakin 2002–2005
Tiedosto:Ykv2006.JPG|YKV:n pesäpallojaoston logo vuodelta 2006
Tiedosto:YKV.png|YKV:n pesäpallojaoston nykyinen logo (2007–2016)
Tiedosto:Ykv pesis logo.png
Tiedosto:YKV logo 2018.png|Nykyinen miesten käytössä oleva logo


## Lähteet

## Aiheesta muualla

* Ylistaron Kilpa-Veljien kotisivut
Kempeleen Kiri

**V.ja U-seura Kempeleen Kiri r.y.** on kempeleläinen urheilun yleisseura, jonka lajeja ovat pesäpallo, yleisurheilu, ja maastohiihto.  Kempeleen Kiri perustettiin vuonna 1915 Kempeleen nuorisoseuran alajaokseksi.

Pesäpallossa miesten joukkue pelasi ykköspesistä ja vuonna 2007 seura pääsi superpesiskarsintoihin. Vuonna 2015 miesten joukkue nousi Superpesikseen. Naisten joukkue nousi ykköspesikseen kaudeksi 2008, kun naisten Suomi-sarja ja ykköspesis yhdistyivät, ja Superpesikseen kaudeksi 2012.

## Tunnukset
### Logot

Tiedosto:Kiri.png|Kempeleen Kirin seuralogo
Tiedosto:Kempeleen Kiri pesäpallo logo.PNG|Kirin pesäpallojaoston logo
Tiedosto:Kempeleen Kiri logo 100v.png|100-vuotisjuhlalogo
Tiedosto:Kempeleen Kiri logo 2015.svg | Kirin logo vuodesta 2016 alkaen


## Stadion

Kempeleen Kiri pelaa kotiottelunsa Sarkkirannan pesäpallostadionilla, joka tunnetaan sponsorinimellä *Autofix1.com Areena*. Kentän yleisöennätys syntyi vuonna 2015 ottelussa Oulun Lippoa vastaan, jota oli katsomassa 2&nbsp;702 katsojaa. Stadion sijaitsee Sarkkirannan urheilukeskuksessa. Sinisellä tekonurmella varustettu kenttä tunnetaan myös lempinimellä *Sininen laguuni*.

## Joukkueet
### Miesten Superpesisjoukkue 2025

## Mitalit

## Palkinnot ja huomionosoitukset
### Palkitut

**Vuoden tulokas:**
* Heikki Savikoski (2016)

### [[Itä–Länsi-ottelu|Miesten Itä–Länsi-valinnat]]
* Jani Lassila (2017)
* Onni Määttä (2019)

### [[Itä–Länsi-ottelu|Naisten Itä–Länsi-valinnat]]
* Sarita Heikkinen (2013, 2016, 2017)
* Essi Kylli (2014, 2016, 2017, 2018)
* Terhi Pesonen (2014)
* Linda Kukkohovi (2016)
* Iiris Puskala (2018)
* Jutta Myllyniemi (2019)
* Emmi Särkioja (2019)
* Essi Kesti (2021)
* Hanna Lammela (2022)
* Annika Linna (2022)

## Tilastot ja luettelot
### Pelinjohtajat
Seuraavat henkilöt ovat toimineet Kempeleen Kirin miesten pelinjohtajina: Seura järjestää hiihtokouluja sekä edistää uransa alussa olevia kilpahiihtäjiä.

Hiihtojaoston harjoittelukeskuksena toimii Köykkyrin hiihtokeskus Honkasen alueella. Vuonna 2024 kilpaladut saivat FIS-tason statuksen.

### Yleisurheilu
Kempeleen Kirin yleisurheilujaoston toimintaan kuuluvat pääasiassa lapsille ja nuorille suunnatut liikuntakoulut, yleisurheilukoulut ja treeniryhmät. Kempeleen Kiri sijoittuu yleisurheilun seuraluokittelussa alimpaan Kolmosliigaan. Vuoden 2025 seuraluokittelussa seura sijoittui valtakunnallisesti sijalle 329. Seuralla oli vuonna 2025 yksi luokkaurheilija. 

## Lähteet

## Aiheesta muualla
* Seuran viralliset sivut
Andrej Sekera

**Andrej Sekera** (s. 8. kesäkuuta 1986 Bojnice, Tšekkoslovakia) on slovakialainen jääkiekkopuolustaja, joka edustaa NHL:ssä pelaavaa Dallas Starsia. Sekera on Buffalo Sabresin  71. varaus.

Pelattuaan yhden kauden Slovakian pääsarjassa HK Dukla Trenčínin joukkueessa Sekera lähti Pohjois-Amerikkaan. Hän pelasi kaksi kautta Owen Sound Attackin joukkueessa OHL:ssä.

14. kesäkuuta 2006 Sekera teki kolmen vuoden sopimuksen Sabresin kanssa. 

Sekera teki ensimmäisen NHL-maalinsa 28. marraskuuta 2007 ottelussa St. Louis Bluesia vastaan.

Lokakuussa 2020 Sekera teki kahden vuoden ja yhteensä kolmen miljoonan dollarin arvoisen jatkosopimuksen Starsin kanssa.

## Tilastot

## Lähteet
* 
*
Valais’n Alpit

**Valais’n Alpit** eli **Wallisin Alpit** tai **Penniiniset Alpit** (, , , ,  tai *Valais Alps*) on Länsi-Alppeihin kuuluva vuorijono, joka sijaitsee osittain Sveitsin (Valais) ja osittain Italian (Piemonte ja Aostanlaakso) puolella.

Valais’n Alppien korkein huippu Dufourspitze (4&nbsp;638 m) on myös Sveitsin korkein vuori.

## Huippuja

## Lähteet

## Aiheesta muualla
Halichoeres marginatus

**Halichoeres marginatus**  on koralliriuttojen pienikokoinen huulikala.

## Koko ja ulkonäkö
Halichoeres marginatus kasvaa 18&nbsp;cm pitkäksi. Se on hiukan kyttyräselkäinen vihreän ja harmaanruskean vaakaraitainen kala.

## Alkuperä
Halichoeres marginatus on kotoisin indopasifiselta merialueelta. Sen levinneisyysalue ulottuu Punaiseltamereltä Mosambikiin, Havaijille ja Tuamotusaarille, Australian suurelle koralliriutalle ja Japaniin.

## Lähteet
Jägerhorn (täsmennyssivu)

**Jägerhorn** tarkoittaa seuraavia:

* Jägerhorn, Valais'n Alpeilla sijaitseva 3&nbsp;970 metriä korkea vuorenhuippu
* Jägerhorn, sukunimi tai suvun vaakunaa kuvaava nimi
**Blechard Gustaf Jägerhorn (1803–1879), suomalainen juristi, virka- ja valtiopäivämies
**Carl Georg Jägerhorn (1866–1945), suomalainen juristi, virka- ja valtiopäivämies
**Carl Johan Jägerhorn (1819–1890), kuvernööri, valtioneuvos
**Carl Magnus Jägerhorn (1730–1782), everstiluutnantti, Oulun läänin maaherra 
**Fredrik Anders Jägerhorn (vanhempi) (1723–1801), everstiluutnantti, Karjalan rakuunoiden komentaja.
**Fredrik Adolf Jägerhorn (1760–1817), eversti, maaherra
**Georg Henrik Jägerhorn (1747–1826), suomalainen upseeri
**Inger Jägerhorn (s. 1938), suomalainen toimittaja ja kirjailija
**Johan (Jan) Anders Jägerhorn (nuorempi) (1757–1825), everstiluutnantti, niin sanottuja Anjalan miehiä
**Peder Nilsson Jägerhorn (1410–1494), Ruotsin kuninkaan ritariksi aateloitu asemies
**Reinhold Ernst Petter Jägerhorn (1838–1926), juristi, kartanonhoitaja ja yhdistys- ja valtiopäivämies
**Reinhold Johan Jägerhorn (1716–1790), everstiluutnantti, tunnettu "aitona suomalaisena" 
**Reginald Jägerhorn (1932–2024), taloustieteilijä, professori
**Robert Jägerhorn (s. 1965), taikuri
**Rötker Ingesson Jägerhorn (1130–1160), Ruotsin kuninkaan ritariksi ja kuninkaan aseenkantaja.
Orion 114-426

**Orion 114-426** on pääosin tummana taustaa vasten näkyvä esiplanetaarinen kiekko, joka on kuvattu Hubble-avaruusteleskoopin NICMOS-laitteella. Kiekon läpimitta on noin 800-1000 AU. Kiekon massa on yli 5×10E-4 Auringon massaa eli yli puoli tuhannesosaa Auringon massasta.  Kiekko peittää näkyvistä keskustähden, jonka massa on noin 1,5 Auringon massaa.  Etäisyys on noin 450 parsekia eli noin 1500 valovuotta.

## Lähteet
Panfobia

**Panfobia** (myös **pantofobia** tai **omnifobia**) on tila jossa potilas kärsii määrittelemättömästä pelosta tai "kaiken pelkäämisestä". Sitä kuvataan "epämääräiseksi ja jatkuvaksi peloksi jotakin tuntematonta pahaa kohtaan".
Jääkiekon maailmanmestaruuskilpailut 1986

**Jääkiekon maailmanmestaruuskilpailut 1986** järjestettiin 12.–28. huhtikuuta Moskovassa, Neuvostoliitossa. Kisat olivat järjestyksessään 51. jääkiekon maailmanmestaruuskilpailut. Kultaa voitti Neuvostoliitto, hopeaa Ruotsi ja pronssia Kanada. Suomi sijoittui neljänneksi. Tämä Neuvostoliiton voitto pysyi 27 vuoden ajan viimeisimpänä isäntämaan mestaruutena. Vasta vuonna 2013 Ruotsi onnistui rikkomaan niin kutsutun kotikisojen kirouksen, mikä tarkoittaa, että kotikisoissa mestaruuden voittaminen on jääkiekkoilussa harvinaista.

## Alkulohko

## Jatkolohkot

### Mitalisarja

Jokaisen joukkueen pisteet nollautuivat mitalisarjan alkaessa.

Suluissa ovat alkusarjan keskinäiset ottelut, joilla ei ollut vaikutusta loppusarjataulukkoon.

### Putoamissarja

Putoamissarjaan jäivät kaikki alkusarjan pisteet voimaan.

Alemman loppusarjan ottelut on *kursivoitu*. Puola putosi B-sarjaan.

### Lopputulokset

### Euroopan-mestaruus

Euroopan-mestaruuskisojen sarjataulukko laskettiin eurooppalaisten joukkueiden keskinäisistä alkusarjan otteluista.

## B-sarja

B-sarja pelattiin Eindhovenissa, Alankomaissa 20.–29. maaliskuuta.

Sveitsi nousi A-sarjaan. Jugoslavia ja Japani putosivat C-sarjaan, josta B-sarjaan puolestaan nousivat Norja ja Kiina.

## C-sarja

**Alkulohkot**

**Noususarja**

**Alempi loppusarja**

Alkusarjassa pelattu keskinäinen ottelu siirtyi mukaan loppusarjan taulukkoon.

Ottelu 9. sijasta:  –  9–7

## Lähteet
* SFRp's hockey archive  
* Hockeyarchives - Championnats du monde 1986 
* Passionhockey - Championnats du monde 1986 
* http://avlh.sweb.cz/MS-1986.pdf  

### Viitteet
Nuijahuulikala

**Nuijahuulikala** (*Thalassoma amblycephalum*) on koralliriuttojen huulikala.

## Koko ja ulkonäkö
Nuijahuulikala on pitkulainen kala, jolla on pieni suu ja nimensä mukaisesti tylppä pää. Se voi kasvaa 16&nbsp;cm pitkäksi. Nuoret yksilöt ovat vihreitä tai ruskeita selkäpuolelta, niillä on valkoinen vatsa ja leveä tumma raita kyljessä. Pyrstön tyvessä on oranssit läikät ylhäällä ja alhaalla. Aikuiset koiraat ovat sinipäisiä, ja niillä on kellertävä raita kidusten takana ja punertava vartalo jossa on vihreitä pystyjuovia.

## Alkuperä
Nuijahuulikala on kotoisin indopasifiselta merialueelta.

## Ravinto
Nuijahuulikala syö luonnossa eläinplanktonia. Akvaariossa sille kelpaavat pakastetut ja hiutaleruoat, etenkin krillit ja artemia.

## Lähteet
Hän

**Hän** voi tarkoittaa:

* hän, persoonapronomini
* "Hän", J. Karjalaisen kappale vuodelta 1988
* "Hän", Markku Suomisen esittämä käännöskappale
* Hänin kieli, Alaskassa ja Kanadassa puhuttava uhanalainen kieli
Ossi Kostia

**Ossi Emil Kostia** (ent. **Costiander**; 15. elokuuta 1905 Nurmijärvi – 27. joulukuuta 1976 Kangasala) oli suomalainen näyttelijä ja teatterineuvos.

Kostia teki elämäntyönsä Tampereen Työväen Teatterissa, jonka tunnettu luonne-, operetti- ja sankarinäyttelijä hän oli. Hänen tunnetuimpia roolejaan olivat *[[Romeo ja Julia|Romeon ja Julia]]n* Romeo ja näytelmän *[[Kalle Aaltosen morsian]]* salapoliisin rooli. Lisäksi hän esitti Pyynikin kesäteatterissa muun muassa *[[Täällä Pohjantähden alla|Pohjantähti]]*-näytelmän debyyttiversiossa räätäli Halmeen osan. Aikaisemmin Kostia oli näytellyt Porin teatterissa. 

Kostia nähtiin uransa aikana vain kolmessa elokuvassa. Hänen suurin osansa oli meripoika Arvin rooli hänen serkkunsa Paavo Kostiojan ohjaamassa elokuvassa *[[Laivan kannella (vuoden 1938 elokuva)|Laivan kannella]]* (1938). Hänen tunnetuin roolinsa oli kuitenkin huru-ukko Oton osa elokuvassa *[[Opri]]* (1954), mistä hänet palkittiin miessivuosan Jussi-patsaalla. Lisäksi hän esitti lääkäriä elokuvassa *[[Sven Tuuva]]* (1958).

Kostia sai Pro Finlandia -mitalin vuonna 1957 ja teatterineuvoksen arvonimen 1975.

## Lähteet
* 
* 

### Viitteet

## Aiheesta muualla
* 
*
SVT World

**SVT World**, vuoteen 2009 saakka SVT Europa, oli vuosina 1988−2017 toiminut suomenruotsalaisille ja ulkoruotsalaisille tarkoitettu televisiokanava, joka on kooste Ruotsin yleisradioyhtiö SVT:n kanavien ohjelmatarjonnasta.

SVT World ohjelmatarjontaan oli koottu ensisijaisesti kummankin pääkanavan SVT1:n ja SVT2:n ruotsalaiset ohjelmat. Ruotsin ulkopuolella tuotettuja ohjelmia on SVT Worldin ohjelmistossa vähän tekijänoikeudellisista syistä. Pääosa Ruotsin ulkopuolisesta sisällöstä on tuotettu muissa Pohjoismaissa. Ohjelmat pyrittiin tällä kanavalla lähettämään samanaikaisesti kuin Ruotsissa, mutta jos tämä ei ole mahdollista 48 tunnin aikana Ruotsin lähetyksestä. 

SVT Worldin lähetykset loppuivat 30. huhtikuuta 2017 vähäisen jakelun vuoksi.

## Historiaa
SVT World aloitti lähetyksensä vuonna 1988 TV4-nimellä ja vain maanpäällisen antenniverkon ja kaapeliverkon välityksellä Etelä-Suomessa. 10. joulukuuta 1997 kanavan näkyvyysalue laajeni satelliittijakelun myötä koko Eurooppaan, ja tuolloin kanava sai nimen SVT Europa. Vuonna 2005 kanavan satelliittijakelu laajeni Afrikkaan, Aasiaan ja Australiaan. Kanava siirrettiin Suomen digitaaliseen maaverkkoon 1. syyskuuta 2007, kun Suomen analoginen maanpäällinen antenniverkko suljettiin. Analogisten televisiolähetysten aikaan SVT Europa näkyi Etelä-Suomen antenni- ja kaapeliverkoissa ilmaiseksi. Joulukuussa 2009 SVT Europa aloitti IPTV-lähetykset Pohjois-Amerikkaan ja vuoden 2010 alussa kanava vaihtoi nimensä SVT Worldiksi. Keväällä 2012 lähetysalue laajeni IPTV-jakelun myötä koko maailmaan.

## Saatavuus
Suomen ulkopuolella kanava näkyi satelliitin ja IPTV:n välityksellä, ja oli maksullinen. Suomessa SVT World näkyi maksullisena kanavana digitaalisissa antenni- ja kaapeliverkoissa syyskuusta 2007 syyskuuhun 2011, viimeiset kolme vuotta koko Suomessa. SVT World oli myös saatavilla kaapeli- ja IPTV-verkoissa maksullisena kanavana koko Suomessa. SVT Worldin lähetykset lakkautettiin omassa kanavapaikalla maaverkossa 1. syyskuuta 2011, mistä lähtien Yle Fem ja SVT World jakoivat kanavapaikan 5. Yle Femin ohjelmia esitettiin aamusta iltaan parhaaseen katseluaikaan: SVT Worldin ohjelmia myöhäisiltoina, öisin ja päivisin, kun Yle Femillä ei ollut lähetyksiä. Yhdistelmäkanava Yle Fem/SVT World oli ilmainen. Elokuun loppuun asti 2013 Yle Femin ohjelmat näkyivät koko Suomessa ja SVT Worldin ohjelmat vain Etelä-Suomessa ja rannikolla, mutta syyskuun alusta 2013 myös SVT Worldin ohjelmat lähetettiin koko Suomeen. Yle Teema ja Yle Fem yhdistyivät samalle kanavapaikalle 24. huhtikuuta 2017, mistä lähtien SVT World ei enää tuottanut ohjelmia Suomeen. Maxivisionilla kanava jatkoi vielä 30. huhtikuuta 2017 jälkeen maanantaihin 8. toukokuuta 2017 saakka, jonka jälkeen SVT World -kanavan lähetykset loppuivat kokonaan.

Satelliitin kautta kanavaa pystyi katsomaan Euroopassa, Afrikassa, Aasiassa ja Australiassa. IPTV-lähetykset olivat maailmanlaajuisia.

## Lähteet

## Aiheesta muualla
* SVT World Tilaus Suomeen. 
* SVT Worldin kotisivut 
* Asiakaspalvelun kotisivut
Suolentuppeuma

**Suolentuppeuma** eli **invaginatio intestini, intussusceptio, intussuskeptio, intussusseptio** tai **suolen tuppeutuminen** tarkoittaa suolen osan työntymistä saman suolen viereiseen osaan. Yleisimmin tämä ilmenee ohutsuolen työntymisenä paksusuoleen, jolloin siis ohutsuolen loppuosa tunkeutuu paksusuolen sisään aiheuttaen kulkuesteen. Ohutsuoli voi työntäytyä myös umpisuolen sisään.

Vaiva on harvinainen alle puolentoista vuoden ikäisillä mutta kuitenkin tärkeä äkillisen vatsakivun syy. Sitä esiintyy useammin pojilla, ja yli 90 prosenttia potilaista on muuten täysin terveitä.

Oireita ovat kovat, aaltomaiset kivut ja uloste, joka on verensekaista limaa. Kipu aiheuttaa yleensä äkillistä itkua, kalpeutta ja jalkojen vetämisen koukkuun. Kipuaaltojen välissä lapsi voi vaikuttaa normaalikuntoiselta.

Diagnoosi tehdään sairaalassa vatsan kaikututkimuksella, mutta myös paksusuolen varjoainekuvaus voidaan tehdä. Tuppeuman saa yleensä hoidetuksi röntgenlääkäri antamalla peräaukon kautta ilmaa. Vain harvoin tarvitaan leikkaushoitoa. Toipuminen sujuu hyvin, eikä tuppeuma juuri uusiudu.

## Lähteet
Erikkila

**Erikkila** valmistaa, myy ja huoltaa kevyt-, kääntöpuomi- ja pukkinostureita. Päätoimisto ja tehdas sijaitsevat Kirkkonummen Masalassa. Erikkila on perustettu vuonna 1912 Viipurissa. Tammikuussa 2018 japanilainen Kito Corporation osti Erikkila Oy:n koko osakekannan.

## Lähteet
Mannaja

**Mannaja** on Sergio Martinon ohjaama spagettiwestern vuodelta 1977. Elokuva kertoo synkästä palkkionmetsästäjä Bladesta, jota näyttelee Maurizio Merli. Blade palaa kotikaupunkiinsa Suttonvilleen kostamaan lapsuutensa väärinkohtelun, mutta saa havaita äärikonservatiivisen McGowanin (Philippe Leroy) ja ilkeän Vollerin (John Steiner) ottaneen kaupungin valtaansa. *Mannaja* oli 1970-luvun puolen välin jälkeen kuolleen genrensä viimeisiä edustajia, mutta myös yksi arvostetuimpia. Ulkoasullisesti elokuva on hyvin synkkä: Suttonville on sateinen ja sumuinen kaupunki – Martinon mukaan näin tehtiin olosuhteiden pakosta, sillä muuten katsojat olisivat nähteet lavasteiden huonon kunnon.

AllMovien arvostelun mukaan *Mannaja* muistuttaa ulkoasultaan, musiikin käytöltään ja juoneltaan huomattavasti vuotta aiemmin ilmestynyttä Enzo G. Castellarin *[[Keoma]]a* sekä kymmentä vuotta aikaisempaa Sergio Corbuccin elokuvaa *[[Django (vuoden 1966 elokuva)|Django – kostaja]]*.

## Näyttelijät
Alla oleva lista ei ole täydellinen, vaan sisältää vain keskeisimpien roolien näyttelijät.

## Lähteet

## Aiheesta muualla
Noita: Lännen ilkeän noidan elämä ja teot

**Noita: Lännen ilkeän noidan elämä ja teot** () on yhdysvaltalaisen Gregory Maguiren vuonna 1995 ilmestynyt romaani. Kirjan on kuvittanut Douglas Smith. Suomennoksen on julkaissut Sammakko vuonna 2008. Suomentaja on Katja Rosvall. Teos perustuu L. Frank Baumin *Oz*-kirjoihin sekä niiden kirjailijoiden teoksiin, jotka jatkoivat virallisesti Baumin sarjaa. Romaanin pohjalta on tehty Broadway-musikaali *[[Wicked]]*.

## Lähteet

## Aiheesta muualla
* Mari Viertola: Pahuuden viileä analyysi. Turun sanomat 16.9.2008.
* Vesa Sisättö: Sympaattinen noita Helsingin Sanomat 24.11.2008.
* Carroll Brown: Wicked. 
* Kim Newman: Wicked. Independent 8.3.2006. 
* Conor O'Connor: Wicked. Rambles.net.
San Marino kesäolympialaisissa 2008

**[[San Marino]]** osallistui Pekingin kesäolympialaisiin 2008 neljän urheilijan voimin. Joukkue osallistui kolmeen eri urheilumuotoon, mutta ei onnistunut saavuttamaan yhtään mitalia. Parhaaseen saavutukseen ylsi naisten trap-ammunnassa kilpaillut Daniela Del Din, joka sijoittui 15:nneksi.

## Yleisurheilu

### 400 m, miehet

*Bucci voitti juoksemalla vain kaksi kilpakumppaniaan.*

## Ammunta

### Naisten trap

## Uinti

*Nicolini oli alkuerien hitain, samoin Muccioli.*

## Aiheesta muualla
*San Marinon kansallinen olympiakomitea
Dylan Armstrong

**Dylan Armstrong** (s. 15. tammikuuta 1981 Kamloops, Brittiläinen Kolumbia) on kanadalainen kuulantyöntäjä. Hänen nykyisenä valmentajanaan toimii entinen moukarinheiton olympiakultamitalisti Anatoli Bondartšuk.

Ennen kuin Armstrong keskittyi täysin kuulantyöntöön vuonna 2004, oli hän myös lahjakas moukarin- ja kiekonheittäjä. Hän saavutti Pan-Amerikan juniorimestaruuskilpailuissa 1999 kultaa moukarinheitossa, hopeaa kuulantyönnössä ja pronssia kiekonheitossa. Hän pitää edelleen hallussaan moukarinheiton Pohjois-Amerikan lukio- ja nuorisotason ennätyksiä. Samasta lajista Armstrong voitti nuorten MM-hopeaa vuonna 2000.

Armstrong sai pronssia Jeux de la Francophonie -kilpailuiden kuulantyönnössä  2001. Osakan MM-kilpailuissa 2007 hän sijoittui yhdeksänneksi. Saman vuoden Pan Amerikan kisoissa Rio de Janeirossa hän voitti kultaa tuloksella 20,10. Valencian sisäratojen MM-kilpailuissa 2008 hän karsiutui loppukilpailusta.

Armstrong sijoittui Pekingin olympialaisissa 2008 kuulantyönnön loppukilpailussa alun perin neljänneksi häviten Valko-Venäjän Andrei Mih’nevitšille vain yhdellä senttimetrillä. Hänen finaalituloksensa 21,04 metriä oli silloinen Kanadan ulkoratojen ennätys. Vuonna 2014 Armstrong nousi kilpailun kolmanneksi kun Mih’nevitš hylättiin dopingin vuoksi. Berliinin MM-kilpailuissa 2009 hän karsiutui loppukilpailusta. Dohan sisäratojen MM-kilpailuissa 2010 hän sijoittui alun perin neljänneksi Kanadan ennätyksellä 21,39, mutta nousi myöhemmin kolmanneksi Andrei Mih’nevitšin dopinghylkäyksen jälkeen. Armstrong työnsi 2. kesäkuuta 2010 Baunatalissa Kanadan ennätykseksi tuloksen 21,58 m. Delhin Kansainyhteisön kisoissa 2010 hän voitti kultaa tuloksella 21,02. 

Vuonna 2011 Armstrong paransi Kanadan ennätystä kahdesti työnnettyään huhtikuussa 21,72 m ja kesäkuussa 22,21 m. Daegun MM-kilpailuissa hän voitti hopeaa tuloksella 21,64 m ja Pan-Amerikan kisoissa Guadalajarassa kultaa tuloksella 21,30 m. Istanbulin sisäratojen MM-kilpailuissa 2012 hän karsiutui loppukilpailusta. Lontoon olympialaisissa 2012 hän sijoittui viidenneksi. Yleisurheilun MM-kilpailuissa Moskovassa 2013 Armstrong sijoittui kuulantyönnössä pronssille tuloksella 21,34. 

Armstrong on voittanut Kanadan mestaruuden kuulantyönnössä 2006, 2007, 2008, 2009, 2010, 2011 ja 2012, moukarinheitossa 2000, 2001, 2002 sekä kiekonheitossa 2000.

## Henkilökohtaiset ennätykset
Lähde: IAAF ja Tilastopaja
* Kuulantyöntö: ulkoradoilla 22,21 m (25.6.2011 Calgary, Kanadan ennätys), hallissa 21,39 m (13.3.2010 Doha, Kanadan ennätys)
* Moukarinheitto: 71,51 m (19.4.2003 Walnut)
* Kiekonheitto: 54,60 m (18.7.2000 Montréal)

## Lähteet
Mayra Africano

**Mayra Africano** on venezuelalainen näyttelijä, joka on esiintynyt muun muassa venezuelalaisessa *[[Tuhkimotarina (televisiosarja)|Tuhkimotarina]]*-telenovelassa Nereidan roolissa.

## Aiheesta muualla
*
Bratislavan kynttilämielenosoitus

**Bratislavan kynttilämielenosoitus** 25. maaliskuuta 1988 oli ensimmäisiä kommunismin vastaisia mielenilmaisuja Tšekkoslovakiassa.  Sen järjestämisen aloittivat roomalaiskatoliset aktivistit, jotka vaativat uskonnon harjoittamisen vapautta. Mielenosoituksessa ei pidetty puheita, vaan ihmiset polttivat kynttilöitä ja rukoilivat. Yli kaksituhatta henkeä kerääntyi Bratislavan keskustaan Hviezdoslavin aukiolle, ja lähikadulla oli tuhansia lisää. Poliisi vastasi väkivallalla - väkijoukkoja vastaan käytettiin pamppuja ja vesitykkejä. Kymmeniä ihmisiä pidätettiin ja ristikuulusteltiin tuntikausia, heidän joukossaan sellaisia, jotka sanoivat olleensa kaupungin keskustassa vain sattumalta.

Mielenilmaukset levisivät, ja kommunisminvastaisuus jatkui samettivallankumouksena.

## Lähteet
Lepontiset Alpit

**Lepontiset Alpit** (, , , ) on Keski-Alppien osa, joka sijaitsee osittain Sveitsin (Valais, Ticino ja Graubünden), osittain Italian (Piemonte) puolella. Vuoristo on saanut nimensä alueella aikoinaan asuneen lepontii-kansan eli lepontilaisten mukaan.

Lepontisten Alppien korkein huippu on Monte Leone (3&nbsp;553&nbsp;m).

## Huippuja

## Lähteet

## Aiheesta muualla
Stargardin piirikunta

**Stargardin piirikunta** () on piirikunta Länsi-Pommerin voivodikunnassa Puolan luoteisosassa. Piirikunnan keskuskaupunki on Stargard Szczeciński, jossa asui vuoden 2019 arvion mukaan 67&nbsp;837 asukasta. Yhteensä koko piirikunnassa asui 120&nbsp;186 asukasta vuonna 2019. Piirikunnan pinta-ala on 1&nbsp;520 neliökilometriä.

Stargardissa rekisteröityjen ajoneuvojen rekisterikilven kirjaintunnus on ZST.

## Lähteet

## Aiheesta muualla
Matti Pelttari

**Matti Juhani Pelttari** (1. maaliskuuta 1943 Helsinki – 17. maaliskuuta 2018 Rovaniemi) oli suomalainen poliitikko, joka toimi  Kokoomuksen kansanedustajana vuosina 1978–1983 ja Rovaniemen kaupunginjohtajana vuosina 1984–2003.

Pelttarille myönnettiin varatuomarin arvonimi vuonna 1971, mitä ennen hän oli kirjoittanut ylioppilaaksi vuonna 1962 ja valmistunut oikeustieteen kandidaatiksi vuonna 1967. Hän oli Porin apulaiskaupunginsihteeri vuosina 1970–1975 työskenneltyään sitä ennen vuosina 1968–1969 Kotkan liikevaihtoverotoimiston jaostopäällikkönä ja valtionasiamiehenä. Apulaiskaupunginsihteerin tehtävästä hän siirtyi porilaisen Vaunu ja Varaosan toimitusjohtajaksi, missä tehtävässä hän toimi vuoteen 1980 saakka. 

Pelttari edusti kansanedustajana Turun läänin pohjoista vaalipiiriä ja toimi eduskunnassa lokakuusta 1978 maaliskuuhun 1983. Hän tuli eduskuntaan varaedustajan paikalta, Rissalan lentoturmassa kuolleen Kirsti Hollmingin tilalle, ja eduskuntavaaleissa 1979 hänet valittiin täydelle kaudelle. Hän vaikutti perustuslakivaliokunnassa ja laki- ja talousvaliokunnassa. Pelttari toimi poliittisella urallaan myös Porin kaupunginvaltuuston ja -hallituksen jäsenenä ja molempien varapuheenjohtajana, kokoomuksen puoluevaltuuston jäsenenä sekä presidentin valitsijamiehenä (1982).

Eduskuntauransa jälkeen Pelttari toimi vuosina 1983–1984 Porin raastuvanoikeuden oikeusneuvosmiehenä ja vuodesta 1984 Rovaniemen kaupunginjohtajana. Hän jäi kaupunginjohtajan tehtävästä eläkkeelle vuonna 2003.

Pelttari oli myös urheiluvaikuttaja. Hän oli vuodesta 1987 vuoteen 2003 jalkapalloseura Rovaniemen Palloseuran puheenjohtaja, mitä ennen hän oli ollut kahdeksan vuotta jääkiekkoseura Porin Ässien puheenjohtajana. Hän toimi myös Jalkapalloliiga ry:n puheenjohtajana, Suomen Palloliiton liittohallituksen jäsenenä ja Suomen Jääkiekkoliiton hallituksen jäsenenä.  

Pelttari oli naimisissa vuodesta 1965, ja hänellä on neljä lasta, kaikki tyttäriä.
__NOTOC__
## Lähteet
* 

### Viitteet

## Aiheesta muualla
* Matti Pelttarin muistokirjoitus ''Helsingin Sanomissa''.
Raimo Vuoristo

** Raimo Johannes Vuoristo** (s. 1. maaliskuuta 1943 Viipuri) on suomalainen rovasti ja poliitikko, joka toimi SDP:n kansanedustajana vuosina 1987–1995.

## Elämä ja ura
Viipurissa syntyneen Vuoriston perhe siirtyi jatkosodan loppuvaiheessa evakkona Korpilahden Moksin kylään, josta he muuttivat vuonna 1947 vanhempien töiden perässä Harjavaltaan. Perheen isä työskenteli Outokummun tehtailla ja äiti muun muassa Harjavallan sairaalan keittiössä.

Ylioppilaaksi kirjoitettuaan Vuoristo valmistui teologian kandidaatiksi Turun yliopistosta 1970 ja suoritti pastoraalitutkinnon 1972. Hän työskenteli Kiukaisten vt. kirkkoherrana 1970, Tyrvään vt. kappalaisena 1970–1971 sekä Punkalaitumen kappalaisena 1971–1973, ennen valintaansa Rauman kaupunki- ja maaseurakunnan kappalaiseksi 1974. Vuosina 1999–2003 Vuoristo toimi Rauman kirkkoherrana.

Vuoristo oli mukana Sosialidemokraattisen Nuorisoliiton toiminnassa jo kouluvuosinaan. Raumalaisten sosialidemokraattien pyydettyä Vuoristoa ehdokkaaksi hän nousi eduskuntaan vuonna 1987. Kansanedustajana Vuoristo tunnettiin teologisesta lähestymistavastaan poliittisiin kysymyksiin. Hänen puheenvuorojaan luonnehdittiin filosofisiksi ja toisinaan jopa vaikeaselkoisiksi. Vuoristo jätti kansanedustajan tehtävät kahden eduskuntakauden jälkeen vuonna 1995 ja palasi kappalaisen virkaansa Raumalle. Presidentin valitsijamiehenä hän oli vuonna 1988.

## Teokset
*

## Lähteet
Uefa Club Football Awards

**Uefa Club Football Awards** on Euroopan jalkapalloliitto Uefan järjestämä palkintogaala.

Gaalassa palkitaan eurooppalaisen jalkapallon seurajoukkuekauden parhaat pelaajat. Pääpaino on Uefan omassa pääkilpailussa Mestarien liigassa.

Gaala pidetään vuosittain Monacossa. Se järjestetään aina elokuussa Mestarien liigan lohkoarvonnan yhteydessä ennen UEFA Super Cupia.

## Palkinnot
### Vuoden pelaaja

### Paras maalivahti
 

### Paras puolustaja

### Paras keskikenttäpelaaja

### Paras hyökkääjä

### Vuoden valmentaja(t)

## Aiheesta muualla
*Uefa Club Football Awards
Alex Nikiforuk

**Alex Nikiforuk** (s. 30. syyskuuta 1983) on kanadalainen jääkiekkoilija, joka pelaa kaudella 2017–2018 Ranskassa Ligue Magnus -joukkue Epinalissa.  Ennen tätä hän on pelannut Englannissa, Sveitsissä, Tanskassa, Italiassa ja Saksassa. Hän pelasi myös Suomessa SaiPan riveissä kaudella 2007–2008, mutta lähti joukkueesta 29 pelin jälkeen ja siirtyi Saksan DEL-liigaan.

## Ura
 

Nikiforuk aloitti jääkiekkoilun Brittiläisen Kolumbian provinssin junioriliigassa, Burnaby Bulldogs -joukkueessa pelaten joukkueessa kokonaiset kaksi kautta. Tämän jälkeen hän siirtyi Salmon Arm Silverbacksiin, jossa pelasi yhden kauden keräten tehot 49 + 57, kunnes siirtyi Yhdysvaltoihin Nebraska-Omahan yliopistojoukkueeseen, jossa pelasi neljä kautta. Tämän jälkeen hän siirtyi ensimmäiseen ammattilaisjoukkueeseensa SaiPaan. Nikiforuk kuitenkin lähti SaiPasta kesken kauden. Hän pelasi Suomessa vain 29 ottelua, joissa keräsi tehot 5 + 13. SaiPasta Nikiforuk siirtyi DEL-liigaan Wolfsburgiin, jonka joukkueessa hän kaudella 2007–2008 keräsi 27 ottelussa tehot 6 + 10.

Saksasta Nikiforuk siirtyi seuraavaksi kaudeksi Tanskaan Herning Blue Foxin joukkueeseen. Tanskan liigassa Nikiforuk teki 44 ottelussa tehot 22 + 30.

### Uran tilastot

## Lähteet
Säänkestävä teräs

**Säänkestävä teräs** eli **corten-teräs** on kuparilla, kromilla, nikkelillä ja fosforilla niukasti seostettu teräslaatu, jonka pinnalle muodostuu ulkoilmassa hapen ja kosteuden vaikutuksesta oksidikerros. Pintaan muodostuva tiivis oksidikerros estää korroosion jatkumisen syvemmälle.

Oksidikerroksen muodostumisen jälkeen säänkestävät teräkset saavat ruskeanoranssin, ruosteen värin. Himmeä väri vaihtelee voimakkaasti pinnan märkyyden mukaan: kuivana lähes oranssi pinta on märkänä tummanruskea.

Tavanomaisissa teräslaaduissa korroosio ulkoilmassa tapahtuu sykleittäin – syntyvä karkeahko ruostekerros kuluu pois ja teräs ruostuu uudelleen, mikä jatkuvasti toistuessaan aiheuttaa materiaalikatoa, *korroosiohävikkiä*. Säänkestävät teräkset ruostuvat nopeasti hienojakoiseen, tiiviiseen ja kestävään oksidipintaan asti, jolloin korroosiohävikki jää hyvin pieneksi.

Tekniikan edelläkävijänä toimi amerikansuomalainen arkkitehti Eero Saarinen, joka käytti sitä ensi kerran vuonna 1963 valmistuneessa John Deere -traktoriyhtiön pääkonttorissa Yhdysvaltojen Illinois’ssa.

## Käyttö

Säänkestäviä teräksiä käytetään verhouksena rakennusten julkisivuissa, rakenteena esimerkiksi silloissa ja säiliöissä, sekä lämpöteknissä laitteissa esimerkiksi savupiipuissa ja lämpökattiloiden tulipesissä sekä hormiosissa. Yleensä teräspinta jätetään täysin käsittelemättä, mutta tarvittaessa se voidaan maalata, esimerkiksi jos teräs joutuu jatkuvaan vesikosketukseen, tai ankariin olosuhteisiin (esimerkiksi merikontit). Teräksen korroosiokäyttäytyminen vähentää ja hidastaa vaurioituneen maalipinnan alla etenevää korroosiota. Rantasalmen vesitorni on valmistettu kokonaan säänkestävästä teräksestä. 

Säänkestäviä teräksiä voidaan kylmämuovata normaalisti ja ne ovat hyvin hitsautuvia. Seostuksessa käytetyn fosforin vuoksi iskusitkeys on tavanomaista terästä huonompi. Haurasmurtumavaaran vuoksi teräs soveltuu parhaiten ohuihin levy- ja profiilirakenteisiin.

Säänkestävien terästen kauppanimikkeitä ovat muun muassa *COR-TEN A*, *COR-TEN B*, *COR-TEN HighTemp*, *S355J0WP* ja *S355J2WP*.

## Lähteet
* *[http://www.tamk.fi/terasrakenteet/terasmateriaalina/rakenneterakset/kuumavals/teraksen_ominaisuudet/COR-TEN_06.2002_fin.pdf Säänkestävä rakenneteräs]* (markkinointiesite, PDF). Rautaruukki Oy, 2002.
*Pitkäaikainen suoja ilmastokorroosiota vastaan  SSAB

### Viitteet

## Aiheesta muualla
Jesse Kosonen

**Jesse Kosonen** (s. 25. lokakuuta 1987 Nakkila) on suomalainen jääkiekkomaalivahti, joka pelaa Mestis-seura Kajaanin Hokin riveissä. Sopimus on vuodelle 2009. Ennen Hokkia Kosonen on pelannut TPS:n A, B, -ja C-junioreissa.

## Ura
Kausi 2008-2009 on Kososelle ensimmäinen miesten sarjoissa. Tätä ennen hän oli torjumassa TPS:n A, B,-ja C-junioreissa, joissa kahdessa jälkimmäisessä hän voitti Suomen mestaruuden. Hänellä oli viime kaudella A-nuorten paras torjuntaprosentti, vaikka hän pelasikin sarjatalukon alamaissa olleen TPS:n joukkueessa. Hän on myös pelannut Suomen nuorten maajoukkueessa neljä ottelua.

## Saavutukset
* SM-kultaa TPS:n B -ja C-junioreissa
* Yksi ottelu TPS:n edustusjoukkueessa
* Neljä nuorten MM-kisaottelua
* Kauden 2007-2008 A-nuorten paras torjuntaprosentti
Kielletty hedelmä (täsmennyssivu)

**Kielletty hedelmä** voi tarkoittaa muun muassa seuraavia asioita:

* Kielletty hedelmä, hedelmä, jota Aadam ja Eeva söivät Eedenin puutarhassa
* Kielletty hedelmä, 191. Aku Ankan taskukirja
* Kielletty hedelmä, Dome Karukosken ohjaama elokuva.
Keltaevätonnikala

**Keltaevätonnikala** (*Thunnus albacares*) on tonnikalalaji. Keltaevätonnikalat kasvavat suurimmillaan 9 vuoden ikään. Havaijilla keltaevätonnikala tunnetaan nimellä *Ahi* (Isosilmätonnikala tunnetaan samalla nimellä.)

## Koko ja ulkonäkö
Suurimmat tavatut yksilöt olivat enimmillään 239&nbsp;cm pitkä ja 200 kilon painoisia. Keltaevätonnikalan selkä on tumman metallinsininen, pää, kyljet ja kaula hopeanharmaita (kyljissä ja kaulassa on myös sinertäviä laikkuja sekä 20 pystysuoraa viivaa laikuissa), kylkievät ja pyrstöevä ovat tummanharmaita, ensimmäinen selkäevä ja rintaevät ovat vaaleankeltaisia sekä pitkä toinen selkäevä, peräevä ja eväkkeet ovat kirkkaan keltaisia, siitä nimi keltaevätonnikala.

## Esiintyminen
Keltaevätonnikalaa tavataan trooppisissa (15–31&nbsp;°C) vesissä Atlantissa, Intian valtameressä ja Tyynessä valtameressä. Keltaevätonnikalat liikkuvat parvissa joissa on usein myös muita samankokoisia kalalajeja (muita tonnikalalajeja ja hieman isompia kaloja). Parvissa voi olla jopa delfiinejä, pyöräisiä ja valashaita.

## Ravinto
Keltaevätonnikalat syövät muita pienempiä kaloja, äyriäisiä ja kalmareita.

## Kalastus
Keltaevä on suosittu urheilukalastuksen kohde. Kaupallisiin tarkoituksiin sitä pyydetään troolilla, pitkälläsiimalla ja nuotalla.

## Keltaevätonnikala ruokana

Keltaevätonnikalan liha on korkealaatuista ja on erinomaista grillaukseen. Siitä tehdään erityisesti Japanissa sushia ja sashimia.

## Lähteet

## Aiheesta muualla
*Hawaiji seafood buyers guide
Keltakerttu

**Keltakerttu** (*Iduna natalensis*) on Afrikassa tavattava kerttusiin kuuluva varpuslintu.

## Koko ja ulkonäkö
Kooltaan keltakerttu on noin 14&nbsp;cm. Lajin selkä on oliivinvihreä ja perä keltainen. Pää ja vatsa ovat väriltään keltaiset. Nokka on melko pitkä.. Keltakertun jalat ovat harmaat. Koiras ja naaras eroavat toisistaan ulkonäöltään hieman. 

## Elinympäristö, -tavat ja ravinto
Keltakertut elävät valoisissa metsissä sekä ruohomailla. Laji elää yleensä yksin tai pareittain. Pesänsä laji kätke korkealle puiden latvustoon, missä se on turvassa pedoilta. Naaras munii kahdesta kolmeen valkoista munaa.

Ravintonaan keltakertut käyttävät hyönteisiä kuten perhosia, ampiaisia ja heinäsirkkoja. Ravintonsa linnut pyydystävät ilmasta.

## Lähteet
Slovakian huippukokous 2005

**Slovakian huippukokous 2005** oli huippukokous Yhdysvaltojen ja Venäjän korkeimman johdon välillä Slovakian pääkaupungissa Bratislavassa 23.–25. helmikuuta 2005. Siihen osallistuivat Yhdysvalloista presidentti George W. Bush vaimoineen ja ulkoministeri Condoleezza Rice. Venäjää edustivat presidentti Vladimir Putin vaimoineen ja ulkoministeri Sergei Lavrov. Bush ja Putin olivat tavanneet edellisen kerran huippukokouksessa Sloveniassa vuonna 2001.

Ennen Bratislavaan saapumistaan Bush ja Rice olivat matkustelleet Euroopassa tapaamassa EU:n, sen jäsenvaltioiden ja Naton korkeinta johtoa.

Kokouksen kulku on osittain salaista, mutta aiheisiin tiedetään kuuluneen Venäjän demokratisoitumiskehitys, joka oli kokousta seuranneen lehdostötilaisuuden pääaihe. Lehdstötilaisuudessa Putin tuohtui amerikkalaisten puuttumisesta Venäjän asioihin. Lisäksi puhuttiin Iranin tilanteesta ja Pohjois-Korean ydinaseista sekä Yhdysvaltojen ja Euroopan välisten suhteiden parantamisesta.

Kokouksen päätöslauselmassa puhuttiin ydinturvallisuuden parantamisesta, yleisestä turvallisuuskulttuurin parantamisesta ja terrorismin vastaisista toimista, Venäjän liittymisestä WTO:hon, energia- ja avaruusyhteistyöstä sekä humanitaarisesta, sosaalisesta ja kansojen välisestä yhteistyöstä.

## Lähteet
Priimaksen palatsi

**Priimaksen palatsi** (, ) on vaaleanpunainen, uusklassinen rakennus Bratislavan vanhassa kaupungissa. Sen rakennutti vuosina 1778–1781 priimas kardinaali  Jozsef Batthyany, koska samalla paikalla 1200-luvulta asti seissyt arkkipiispan linna ei riittänyt hänen tarpeisiinsa. Palatsin peilisalissa on koettu monia historiallisia tapahtumia ja allekirjoitettu rauhansopimuksia. Vuonna 1805 keisarien Napoleon I ja Frans II välinen  neljäs Pressburgin rauhansopimus allekirjoitettiin tässä salissa. Vuoden 1848 vallankumousten seurauksena Ferdinand V allekirjoitti siellä niin sanotut maaliskuun lait, joihin kuului maaorjuuden lakkauttaminen. 

Bratislavan kaupunki osti palatsin käyttöönsä 1903, ja nykyisin se on pormestarin virka-asuntona. Peilisalissa järjestetään konsertteja. Talosta löytyi korjaustöiden aikana englantilaisia 1600-luvun seinävaatteita, jotka ovat näytteillä yleisölle.

## Lähteet
Mamie Gummer

**Mary Willa "Mamie" Gummer** (s. 3. elokuuta 1983 New York, New York, Yhdysvallat) on yhdysvaltalainen näyttelijä.                 

Mamie Gummerin äiti on näyttelijä Meryl Streep ja isä kuvanveistäjä Don Gummer. Mamiella on kolme sisarusta ja yksi, vuoden 2019 helmikuussa syntynyt poika.

Äitinsä ammatin kautta Mamie sai ensimmäisen elokuvaroolinsa ollessaan 20 kuukauden ikäinen Merylin ja Jack Nicholsonin vauvana Mike Nicholsin elokuvassa *[[Sydän karrella]]* (1986). Mamien sisko Grace Gummer esiintyi elokuvassa *[[Henkien talo (elokuva)|Henkien talo]]* Merylin nuorempana versiona. Gummer näytteli ensi kertaa äitinsä rinnalla sitten *[[Sydän karrella]]* -elokuvan vuonna 2015 ensi-iltansa saaneessa elokuvassa *[[Ricki and the Flash]]*.

Mamie Gummer meni kihloihin Benjamin Walkerin kanssa toukokuussa 2010. He avioituivat heinäkuussa 2011, mutta erosivat vuonna 2013. Gummer kihlautui Sethi Meharin kanssa elokuussa 2018, ja heillä on yhteinen vuonna 2019 syntynyt poikalapsi. Gummer on valmistunut Northwestern University's School of Communicationsista vuonna 2005.

## Elokuvia
* *[[Sydän karrella]]* (*Heartburn*, 1986) 
* *[[Reservations]]* (2003) 
* *[[Vedätys]]* (*The Hoax*, 2006) 
* *[[Evening]]* (2007) 
* *[[Stop-Loss]]* (2008) 
* *[[John Adams (elokuva)|John Adams]]* (2008) 
* *[[All Saints Day]]* (2008) 
* *[[The Loss of a Teardrop Diamond]]* (2008) 
* *[[Taking Woodstock]]* (2009)
* *[[The Ward]]* (2010)
* *[[Cake (elokuva)|Cake]]* (2014)
* *[[Ricki and the Flash]]* (2015)

## Lähteet

*Mammie Gummer Online  
*www.backstage.com 
*www.papermag.com 

### Viitteet

## Aiheesta muualla
*
HD 108874

**HD 108874** on Bereniken hiusten tähdistössä 220 valovuoden päässä Maasta sijaitseva keltainen kääpiötähti, jolla on kaksi eksoplaneettaa.
Pressburgin rauha

**Pressburgin rauha** eli **neljäs Pressburgin rauha** solmittiin  Napoleonin sotien aikana vuonna 1805 Ranskan ja Itävallan välillä Pressburgissa eli nykyisessä Bratislavassa. Keisarien Napoleon I ja Frans II edustajat allekirjoittivat rauhansopimuksen 26. joulukuuta 1805. Siinä vahvistettiin tappiot, jotka Itävalta oli kokenut Ulmin (16.–19. lokakuuta) ja Austerlitzin taisteluissa (2. joulukuuta). Sopimuksen seurauksena kolmas liittokunta ja Pyhä saksalais-roomalainen keisarikunta lakkasivat olemasta.

Rauhanehdoissa sodan hävinnyt Itävalta joutui luovuttamaan huomattavia alueita Ranskalle ja sen uusille liittolaisvaltioille. Itävalta luovutti Piemonten, Parman ja Piacenzan Ranskalle, Tirolin, Vorarlbergin ja eräitä muita alueita Baijerille, vuoden 1797 Campo Formion rauhassa saamansa Venetsian tasavallan alueet Venetsian, Istrian ja Dalmatian Ranskan vasallivaltiolle Italian kuningaskunnalle sekä Habsburgien valtakunnan läntisiä alueita Badenille ja Württembergille. Itävalta menetti näin kaiken vaikutusvaltansa Italiassa ja pääosan vallastaan Saksassa. Lisäksi Itävalta joutui tunnustamaan Baijerin ja Württembergin korottamisen vaaliruhtinaskunnista itsenäisiksi kuningaskunniksi sekä maksamaan 40 miljoonan kultafrangin sotakorvaukset. Pyhän saksalais-roomalaisen keisarikunnan lakkauttamisen yhteydessä Itävalta sai luvan liittää itseensä vähäiset Salzburgin vaaliruhtinaskunnan ja Berchtesgadenin ruhtinaspiispakunnan sekä ottaa haltuunsa saksalaisen ritarikunnan maat.

## Lähteet

## Aiheesta muualla
*Treaty of Pressburg The Napoleon Series
Mikko Kiviniemi

**Mikko Kiviniemi** (s. 24. maaliskuuta 1987 Lappeenranta) on suomalainen entinen jääkiekkohyökkääjä, joka pelasi lyhyellä urallaan lähinnä Suomi-sarjan Ketterässä. Kiviniemi pelasi junioriuransa SaiPan ikäluokkiensa SM-sarjoissa. Kaudella 2008–2009 Kiviniemi pelasi SaiPan A-junioreissa sekä kymmenen ottelua seuran edustusjoukkueessa.

## Lähteet
Steve Ouimette

**Steve Ouimette** (s. 18. kesäkuuta 1968) on yhdysvaltalainen rockmuusikko. Hän on tehnyt videopeliin *[[Guitar Hero III: Legends of Rock]]* coverversion Charlie Daniels Bandin countrykappaleesta "The Devil Went Down to Georgia". Ouimette on tunnettu kappaleidensa temposta ja sooloista. 1990-luvun alussa hän soitti kitaraa kalifornialaisessa hard rock -yhtyeessä T-Ride. Ouimette on myös avustanut Activisionia *Guitar Hero III* ja *[[Guitar Hero: Aerosmith]]* -pelien luomisessa. Vuonna 2007 hän levytti kappaleen "We Three Kings", jonka suosio nousi myöhemmin huomattavasti, kun se julkaistiin *Guitar Hero 3:n* ladattavana lisämateriaalina.
Pyörökirkko

**Pyörökirkko** on pohjakaavaltaan pyöreä kirkko. Kristinuskon alkuaikoina pyörökirkkoja rakennettiin tavallisesti hauta- ja kastekirkoiksi. Keskiajalla Itämeren alueella kehittyi erityinen pyörökirkkojen tyyppi, jykevä ja tornimainen rakennus, joka rakennettiin jumalanpalveluksen lisäksi myös puolustustarkoituksiin. Tällaiset pyörökirkot olivat suosittuja Pohjoismaissa 1000–1100-luvulla, ja niitä on runsaasti Tanskassa, etenkin Bornholmin saarella, jossa niitä on neljä.

Pyörökirkkoja on rakennettu Pohjoismaissa myöhemminkin, muun muassa uusklassismin aikaan. Suomen tunnetuimpia pyörökirkkoja on Haminan Pietari-Paavalin kirkko, joka valmistui 1837. Puinen Vimpelin kirkko valmistui 1807.

## Katso myös
*pitkäkirkko
*ristikirkko
*basilika
*Keskeiskirkko
*Kahtamoinen

## Lähteet
Peurasaaren hautausmaa

**Peurasaaren hautausmaa** eli Kemin eteläinen hautausmaa on Kemin seurakunnan hautausmaa. Hautausmaa sijaitsee Kemin keskustan eteläpuolella Peurasaaren kaupunginosassa Pajarinrannassa.

Oulun läänin lääninrovasti P. E. Ervast vihki hautausmaan käyttöön 4. elokuuta 1897 eli ennen kuin kaupunkiseurakunta perustettiin. Hautausmaan viereen rakennettiin pieni puurakennus, jota käytettiin kappelina ja ruumisvaunujen suojana. Hautausmaan ensimmäinen vainaja lienee ollut englantilainen perämies Joseph Sopwith. Hänen haudalleen on pystytetty muistokivi, jossa lukee seuraavaa:

Hautausmaan pohjoispäädyssä sijaitseva valkoiseksi rapattu päätytornillinen siunauskappeli vihittiin käyttöön 19. joulukuuta 1937. Funktionalismia edustavan kappelin suunnitteli rakennusmestari Matti Pitkänen. Kappelia on laajennettu 1962 ja se on peruskorjattu 1991.

Peurasaaren hautausmaan käytyä ahtaaksi aloitettiin toisen hautausmaan rakentaminen Paattioon. Uusi pohjoinen hautausmaa, joka tunnetaan nykyisin nimellä Paattionlehdon hautausmaa, otettiin käyttöön 1945. Uusi hautausmaa on nykyisen Kemin päähautausmaa.

## Lähteet

## Aiheesta muualla
Pyhän Martinuksen katedraali

**Pyhän Martinuksen katedraali** on tuomiokirkko Bratislavassa, Bratislavan linnaa vastapäätä. Se on Bratislavan suurin kirkko ja näyttävin goottilainen rakennus. Kolmilaivaisen kirkon rakennustyöt aloitettiin 1200-luvun alussa, mutta kun Bratislava sai kaupunkioikeudet vuonna 1291, kirkkoa muutettiin sillä siitä tuli osa puolustusjärjestelmää ja kaupunginmuuria. Kirkko vihittiin lopulta  käyttöön vasta 1452.  Kirkkoa on laajennettu ja uudistettu huomattavasti sen jälkeenkin. 1700-luvulla siihen lisättiin barokkityylinen kappeli. 1800-luvulla kirkko uudistettiin uusgoottilaiseen tyyliin. Kirkossa on kruunattu 17 Unkarin hallitsijaa.

## Lähteet

## Aiheesta muualla